Uittamo

Tanssit: Matti-Sakari & Pekkaniskan pojat
2025-07-06 18:00 - 22:00 UTC | Uittamo Paviljonki, Rykmentintie 29, TURKU, 20880, Suomi
Tanssit klo 18-22. Liput 21 €.
Ennakko Lippu.fi ja R-kioskit (+ palv.maksut).
Tuntia ennen ovelta.

Pekkaniskan Pojat on maineikas yhtye, joka nyt pienen sapatin jälkeen on jälleen kuosissaan ja starttaa kesällä 2022 keikoille uudistuneella kokoonpanolla. Orkesterin laulusolistina toimii edelleen orkesterin perustaja Matti-Sakari Niska. Siispä, saammeko esitellä: Matti-Sakari & Pekkaniskan Pojat.

Pekkaniskan Pojat on aikojen saatossa levyttänyt paljon, mutta ensimmäiset uudet musiikit pienen tauon jälkeen kuultiin Syksyn Sävel -kilpailussa 2021, kun Köyhän miehen Danny -kappale kajahti ilmoille. Hieman kieli poskella tehty melodia svengaa kuin hirvi, ja teksti saa paatuneimmankin kuulijan huulille hymyn. Kesällä 2023 soi uusi kappale Hattu päähän. 2024-2025 vaihteessa julkaistiin pitkäsoitto Me kaksin.

Yhtye on noussut tinkimättömällä palveluhalulla, taidolla ja tanssijoita miellyttävillä rytmeillä tanssiorkestereiden ykkösryhmään. Pekkaniskan Pojat on alunalkaen vuonna 2002 perustettu tanssiorkesteri. Orkesteri palkittiin vuonna 2007 Vuoden Tanssittajatulokas -palkinnolla. Vuonna 2010 pojat voittivat Vuoden tanssittaja -tittelin. Albumeja on vuosien aikana kertynyt jo 7, joista yksi Souvareiden kanssa.
